Hindi ka nagkakamali.
Nanonood ka ng The Lady's Companion sa Netflix.
At oo, komedya pa rin ito.
THE LADY'S COMPANION
ARALIN V HUWAG MAGTAKSIL SA SENYORITA
Upang maunawaan n'yo ang nangyayari,
kailangan nating iatras ang kuwento nang 12 oras.
Nang umalis sa trabaho ang bida, at di alam na sinusundan siya.
-Santiago! -Binibining Bianda.
Kailangan mo ng bisikleta? Napakabilis mong maglakad.
Sa binti mong iyan, kaya pala…
Narito ka para pag-usapan ang aking binti?
Hindi, iyong sinabi mo kay Cristina.
-Nasiraan ka na ba ng bait? -Ganoon ba ang pagiging tapat?
Ano ba ang iyong inaasahan? Mananahimik ako?
At bastang papasok sa patibong ninyo?
Santiago!
Batid kong di iyon makatarungan para sa iyo.
Hindi makatarungan para sa ating tatlo.
Alam mo kung bakit di ko sinabi kay Cristina kung sino ang iniibig ko.
-Hindi. -Nais mo talagang sabihin ko pa?
Hindi, wala akong nais na marinig sa iyo.
Hinalikan mo ako.
-Huwag mo nang palakihin iyon. -Mahalaga iyon.
Hindi. Hindi ako nag-iisip noon.
Ni hindi ko na maalala.
Walang masama kung hahalikan kita ulit.
Ako pa ang duwag niyan.
Alam mo ang mangyayari kapag nalaman ni Cristina?
Mawawalan ako ng pamilya.
Subalit may matitirhan ka pa rin. Ako, wala na.
Kapag nalaman at ibinunyag ni Cristina, hindi na ako makakapagtrabaho.
Patawad.
Ipangako mong ililihim mo ito.
Pangako. Ngunit di ko maipapangakong mawawala ang nadarama ko para sa iyo.
At ang nadarama mo.
Wala akong nadarama para sa iyo.
Nangangako ka ba?
Sa totoo lang, wala akong kuwenta.
Bakit siya ang laging may huling salita?
May ibabalita ka ba ngayong umaga?
Sinundan ko si Santiago, at walang bakas ng ibang babae.
Sinabi ko na. Hindi siya mahusay na imbestigador.
Bakit di mo kunin iyong eksperto?
Hayaan mo muna sa matatanda ang pangmatandang usapin.
Ikaw ang bahala.
Gusto ko lang malaman mong buhay pa rin ang alok ko.
Binibining Bianda, naipagdasal mo na ba ang kaligtasan mo sa nobena?
Hindi na kailangan.
-Isinumpa na ako. -Masaya ka, kapatid?
Kabaliwan ang pagpapamanman kay Binibining Bianda kay Santiago.
Paano kung iba ang relasyon nila ng babae?
Iba?
Paanong iba?
Maaaring sa pamamagitan ng liham.
-Marahil hindi siya tagarito… -Huwag ka nang mag-isip.
Hindi siya maaaring mawala.
Kailangan kong makilala ang babae.
ANG BABAE
Sa katunayan,
tayo'y aalis.
Binibini, sumosobra na yata ito.
Hahanap ako ng palatandaan ng aking karibal.
Kanina, ako ang "babae." Ngayo'y "karibal" na.
Ano ang susunod?
Elena.
Hahanapin ko siya, kahit pumasok pa ako sa lungga ng leon.
Paano ka makakapasok? Wala si G. Torres sa bahay niya.
Paumanhin, Juana.
Kakain sana kami ng tinapay sa kapehan,
ngunit natapon ang aking tsaa.
Tingnan n'yo.
Dadalhin kita sa banyo, iha.
Hindi na bale. Ako na ang bahala.
Juana, maaari mo kaya akong ikuha ng tubig?
Uhaw na uhaw na ako.
Alam mo, sigurado akong pupuntahan mo si Santi
para kausapin siya pagkatapos ng nangyari noong huling narito ka.
Alam mo na.
Iyong halik!
Ano ang iyong pakay?
Ayaw kong marinig ng senyorita.
-Ang pera ba niya? -Hindi ako bayaran, Donya Juana.
-Bakit mo siya hinalikan? -Siya ang humalik!
Huwag mong iparinig sa senyorita.
Sinabi ko na sa kaniyang hindi ako interesado.
-Aba, determinado siyang suyuin ka. -Dahil matigas ang ulo niya.
Oo, totoo iyan.
-At nagmamagaling. -Oo, iyan din.
Huwag mong ibahin ang usapan. Kung hindi mo siya mahal, sabihin mo.
Tapusin na natin agad ang kalokohang ito.
Tapos na ako!
Mabuti.
Pero hindi mo natanggal ang mantsa.
Kaya kailangan naming umuwi upang makapagpalit ako.
Pero salamat pa rin, Juana. Napakabait n'yo.
-Tayo na, Binibining Bianda? -Sige.
Wala akong mahanap na liham. Pero…
Sa kaniya ito. Sigurado ako.
-Hindi ako duwag! -Patunayan mo!
Sa iyo ito.
Marahil naiwan ko noong isang araw.
Noong nagtanong ka kung bakit hindi niya ako dinadalaw.
Nahuhumaling na yata ako.
Kapag nawala si Santiago, kami na lamang ng sanggol.
Hindi mangyayari iyon.
Tinitiyak ko.
Dahil pipigilan kong mangyari iyon.
Matigas ang ulo ni Santiago, ngunit ako rin.
Alam ko kung paano siya patitigilin.
Binibining Casas?
Tinanong ko kung alin ang iyong silid.
Ipinagdala kita nito.
Salamat. Napakabait mo.
Buweno, bakit ka naparito?
Mukhang malungkot ka noong isang araw.
Gusto kong siguraduhing maayos ka.
-Pwede ba? -Oo naman.
Paumanhin.
Gabriel!
Gabriel, ako ito.
Importante.
Alicia, dito ka lang, pakiusap.
Sige.
Sige na.
-Kumusta? -Kumusta?
Ilang araw na tayong di nag-uusap, pero hihingi ako ng pabor.
-Naaalala mo si G. Torres? -Oo, iyong mukhang-pera.
Hindi siya makapagpasya kaugnay ng senyorita.
Dahil may gusto siya sa iyo. Malinaw iyon.
Pag nakita niya tayong magkasama, maaaring umatras siya.
Kumusta, Elena?
-Mali ang iyong iniisip. -Hindi, mas malala pa roon.
Bistado ka na.
Mayroon kayong relasyon ng dating manliligaw ng iyong senyorita.
-Mabuti at di niya narinig. -Sabihin mo nga.
Matagal na kaming magkakilala ni Gabriel.
Akala mo, hindi ko sinabi kay Cristina? Mas mabait siya sa iyong senyorita.
Sa dati kong senyorita. Natanggal ako nang dahil sa iyo.
Hindi ako ang nanakit kay Alba. Natanggal ka nang dahil doon.
Ikaw ang nagtulak sa akin.
Muntik akong matanggal sa trabaho dahil sa inyo ni Angustias.
Gusto ko ang iyong trabaho.
Gagawin ko ang lahat para makuha ko iyan.
Inés.
Para kanino ang kahon?
Para kay Binibining Carlota.
Kay Carlota?
Akin na. Dadalhin ko sa kaniya.
Binibini, medyo abala ako.
Mabuti. Deretso lang.
Carlota!
-Bakit ho? -"Bakit ho?"
Hindi nakatatawa ang mga biro mo! Ipinadala ito sa iyo.
Sa akin?
Oo, sa iyo.
-Hindi ako ang henyong nakaisip nito. -Tumigil ka na.
"Inaanyayahan ng pamilya Zapico si Donya Carlota Mencia
sa pag-anitong pangungunahan ng kilalang midyum na si Carmen Soler."
Si Carmen Soler.
Sara, ituloy mo ang pagbabasa. Hindi ko kaya.
"Maaaring palawigin ang imbitasyong ito sa iyong buong pamilya.
Samahan ninyo kami sa gabi ng lagim."
-Carlota, ayos ka lang ba? -Hindi. Hihimatayin na ako.
Inimbita nila ako! Ako!
Makikilala ko si Carmen Soler, ang pinakamahusay na midyum.
Nakausap na siya ang kaluluwa ni Bécquer,
Benjamin Franklin, at Christopher Columbus.
Huwag kang pupunta. Masyado ka pang bata at inosente.
Hindi ba huli na para diyan?
Iisang tao lang ang makapagpapasya.
KASALAN
Hayop na iyon.
Ama!
Ano iyon?
Inimbitahan ng pamilya Zapico si Binibining Carlota sa pag-aanito.
Maaari ba kaming pumunta?
Mayroon akong lakad, pero maaari kayong samahan ni Binibining Bianda.
At Cristina, makikita mo si Santiago.
Talaga? Karaniwan, kailangan pa naming magmakaawa.
Ito ang pinakamasayang gabi ng aking buhay.
Kilala si Carmen Soler sa buong siyudad!
-Maaaring inilathala nila… -Hoy!
Sandali lang ho, Ama.
Ano'ng problema, Carlota?
Walang tungkol kay Carmen.
Pero kabubukas mo lang. Tingnan mo.
-Wala nga. -Ano ang nangyayari?
Tigilan ninyo ang diyaryo…
Ikakasal siya?
Ikakasal na si Eduardo.
Mula sa marangal na pamilyang Pranses ang binibini.
Isang dukesa.
Maganda siya. Kailan pa kaya nila balak na magpakasal?
Huwag kang magkakamali.
Umiiyak ako dahil nasaktan ang aking damdamin, hindi ang puso.
Hindi mo kailangang magpanggap sa akin.
Sabihin mo kay Esther, imbitahan si Santiago.
Magpapakasal kami.
At mas magiging masaya kami kaysa sa dalawang iyon.
Mukhang magiging mahaba ang gabing ito.
Lintik na kahong ito!
Huwag kang nagmumura, iho.
Kakaiba ito, hindi ba?
Hindi ikaw ang nagbukas.
"Makipag-ugnayan sa mga mahal mo sa buhay."
Hindi ka talaga natutuwa sa mga biro. Panira ka.
Mana ka sa iyong ama, sumalangit nawa.
Palaging nagrereklamo.
Ako lang ang nakapagpapangiti sa kaniya noon.
Ako lang ang nakakatuwa sa bahay na ito.
Ilang buwan ko nang nais dumalo sa kaniyang sesyon.
Maaari kong makausap ang aking pinsan.
Ina, dapat kilalanin ang buhay, hindi ang kamatayan.
Ano'ng iyong sinasabi?
Hindi mo ba ako sasamahan sa pag-aanito ng midyum?
Siyempre, sasamahan kita. Masasarap ang alak ng mga Zapico.
Narinig mo ang anak ko, Adelita. Kung gusto mong magpahinga…
Nang mapalampas ang napakahalagang bagay? Hindi maaari.
Hayaan mo ang binibini.
Maaari niyang gawin ang nais niya. Huwag natin siyang pilitin.
Wala ho akong ibang gagawin.
Kung gayon, tayong tatlo na.
Paumanhin.
Handa na ang Bellis perennis para sa iyong silid.
At heto ang munting regalo para sa iyo.
Regalo?
Para sa akin?
Mula nang pagsabihan mo siya, nagbago na ang aking anak.
Baka mas marami ka pang kapangyarihan kay Carmen Soler.
Napakaganda, Ina. Iyong mga bulaklak, lalo ang tela…
Sinunod ko ang gusto mong kulay.
Alam ko. Sayang at hindi natin nakita ang kanilang reaksiyon sa mga imbitasyon.
Tingnan mo. Ang mga pagkakayos ng upuan sa palibot ng Ouija board.
Pero gusto mong tumabi ako kay G. Monsalve?
Oo naman. Maaari kayong magkaroon ng koneksiyon sa gitna ng katatakutan.
Hindi ba maganda iyon?
Maaaring masyado pang maaga, hindi ba?
Opo, Ina. Tama ho si Josefina. Maaaring masyado pang maaga.
Huwag kang magpanggap na inosente. Wala ang iyong ama.
Ikaw na ang bahala rito. Titingnan ko ang pagkain.
Sana kinumbinsi mo pa siya.
A, kasalanan ko pa?
Hindi ako ang gumamit kay Daniel upang pagselosin ako.
Buweno, ginawa ko nga iyon subalit naging mabisa naman.
Ano ka ba? Makikita nila tayo.
-Tama na. -Hindi.
-Mababaliw ako sa iyo. -Mabuti. Dalawa na tayo.
Kailangang mawala si Mr. Monsalve.
Kung dahil sa itim kong damit…
Bagay na bagay iyan.
Iyan ang dapat isuot sa pag-aanito.
Ipagmamalaki ka ng iyong ina.
Nakita ko nang inihandog sa lipunan ang iyong mga kapatid,
ngunit pinakamangungulila ako sa iyo.
Mag-iisa ka na sa bahay.
Dahil hindi mo na ako gugulatin sa iyong mga biro.
Huwag kang manggugulat doon.
Huwag mong sirain ang ngalang Mencía. Dito na lamang iyon sa bahay.
-Bakit hindi ka interesado? -Hindi totoo ang kaluluwa.
Para kang kinatawan ni Darwin sa mundong ibabaw.
Binibining Bianda, naniniwala ka ba?
Di ko alam kung paano sasagutin iyan.
Mayroong mga taong nais kumita sa pangungumbinsi…
Naiiba si Carmen Soler.
Di n'yo pa nakikita ang kaya niyang gawin.
Paano ka nakasisiguro?
Dahil nabubuhay siya sa dalawang mundo, sa espirituwal at pisikal.
Kakaiba ang husay ng kaniyang pang-unawa at pandama.
Kapag tiningnan ka niya, makikita niya ang kaluluwa mo.
Nag-iisa si Carmen Soler.
Magbabago na ang buhay natin.
Makikita n'yo.
Ang magkakapatid na Mencía!
Ang aking panauhing pandangal.
Nais mo bang makilala si Gng. Soler?
Nais kong marinig ang detalye tungkol sa aparato.
Alam kong pahahalagahan mo ang pagkamalikhain ko.
Siya nga pala, sinabi ko aking ama na pagsulatin ng artikulo si Santiago.
Upang kunwa'y nagkataon ang inyong pagkikita.
Di natin hahayaang maagaw siya ng malandi.
MALANDI
Siyempre, "malandi" ang sumunod.
Mas gusto ko iyong "babae."
Anak, sumama ka sa akin. Nais kong makausap ang manliligaw mo.
G. Monsalve.
Oo, paumanhin.
Gng. De Orbe.
Muntik na namin siyang mapatay, patawarin.
Ngayon ka lang nakapunta sa pag-aanito?
Ang sabi ay mahusay silang manamit kaya di ako natatakot.
-Malakas ang loob ko. -A.
Sino ang mag-aakala?
Ngunit sarili ko lamang iyon.
Naiintriga ako sa paranormal, pero madali akong maimpluwensyahan.
Huwag kang mag-alala. Nasa tabi mo lamang ako.
Kapag ika't natakot, pakakalmahin kita.
Nakakamangha na nakuha ni Esther si Carmen Soler kahit abala siya.
Sabi nila, mayroong mga hinihimatay sa takot.
-Dapat katakutan ang buhay, di ang patay. -Pwede ba?
Huwag mong kalimutan. Gaano na katagal mula noong namatay ang pinsan ko?
Binibining Alba, maaari ba kitang makausap?
Ano iyon?
Nabalitaan ko ang alitan ninyo ni Binibining Alicia Casas.
At kahit magmukha akong pakialamera, sana'y pag-isipan mo ang iyong pasya.
Nagkamali siya, ngunit si Binibining Casas ang pinakamainam na kasama.
Pwede namang ikaw. Mayroon kang kakaibang kakayahan.
Sa akin ka na magtrabaho. May sarili kang kuwarto at suweldo.
Pinakamainam para sa lahat kapag nawala ako.
Ngunit hindi maaari. Kailangan ako ni Cristina.
Paumanhin, ngunit tapat ako sa magkakapatid na Mencía.
Pag-isipan mo.
Huwag mo siyang ngitian. Lalo siyang naeengganyo.
Nakita mo ang aking ina. Hindi ako maaaring magsuplada.
Paano na lamang ang mga Zapico?
Buweno, mabuti na lamang at nakakaaliw siya.
Aliw na aliw ako.
At
siguradong hindi siya magiging problema.
Hindi ka dapat tumatanggap ng regalo. Ano ang iisipin ng mga tao?
Ano ang poblema?
Tumanggap si Adela ng maluhong regalo mula kay Donya Paquita.
Napakaganda, hindi ba?
Mahal na mahal ka niya.
Nagugustuhan ko na siya, sa kabila ng pagpapahirap niya sa akin.
Nagbago raw si Lázaro mula nang aking kausapin.
At ang katotohanan, nagbago na siya.
Hayan ka na naman sa prinsipeng hindi makatotohanan.
Ano? Nagpapakatotoo ako.
Huwag kang hangal. Pinagsasamantalahan niya kayo.
Josefina, hindi lahat ng mayaman ay malupit at masama.
Mayroong mabubuting puso na nakadarama nang tunay.
Ano sa palagay mo, Elena?
Sa palagay ko, hindi tayo nakakapili kung kanino tayo iibig.
Huwag kang tumawa. Nagkataon lang.
Hindi ko inaasahang narito ka.
Mayroong nag-alok ng trabaho.
Heto.
Nais kong humingi ng tawad kung nasaktan kita noong isang araw.
Nagpapasalamat ako sa katapatan mo.
Si Eduardo'y hindi. Alam mo bang ikakasal na siya?
Sa isang aristokratang Pranses. Nasa diyaryo.
Kumusta ka?
Masakit. Hindi ko itatanggi iyan.
Ngunit naiintindihan ko na ang iyong sitwasyon.
Alam ko ang pakiramdam ng nahahati sa dalawang tao.
Hindi natin kontrolado ang ating nadarama. Unang-una, kaibigan mo ako.
Maaari natin siyang pag-usapan.
Hindi magandang ideya iyan.
Sa palagay mo, hindi tayo magkakasundo?
O kakilala ko ba siya?
Huwag mo akong pilitin, sapagkat…
Hindi. Ayaw kitang abalahin.
Kilala ko ba siya?
Mga binibini at ginoo, magsisimula na ang pag-aanito.
Maghawak-kamay kayo.
Buksan ang isipan.
Handa na ba kayong maglakbay sa kabila?
Mga binibini at ginoo, inihahandog ko ang kahanga-hanga,
kagila-gilalas na si Carmen Soler.
Ramdam ko ang enerhiya sa kuwartong ito.
Ang mga enerhiya mula sa ibang mundo.
Siguradong mayroong ibabahagi sa inyo ang nawawalang kaluluwa.
PAALAM
-T… -T…
-R… -R…
-A… -A…
I…
-D… -D…
-O… -O…
-R… -R…
A…
A.
Traidora.
Traidors. Sino ang traidor?
Traidor?
Magkakapatid na Mencía,
manatiling alerto.
Mas madaling makaiwas sa sibat kaysa sa nakatagong punyal.
Mayroong traidor sa lumalapit sa inyo.
Gng. Soler?
Gng. Soler, maaari naming malaman ang ngalan ng kaluluwang sumanib sa inyo?
Hindi pa niya binabanggit.
Huwag mag-alala. Hindi iyon ang nanay n'yo.
Namatay siya nang mapayapa at umalis sa dimensiyong ito
kung saan gumagala ang mga kaluluwa kapag may hindi pa natatapos.
Ituloy natin. Maghawak-kamay nang mahigpit.
Sigurado kayong wala kayong nakitang maliit na babae
na mayroong kulubot sa tabi ng mata at biloy sa baba?
Paumanhin. Hindi dumating ang iyong pinsan.
Ngunit minsan, mailap ang mga kaluluwa.
Oo. Napakailap ng aking pinsan.
Kung nais mong subukan muli, magbayad ka para sa isa pang sesyon.
-Ina, ayos lang ba kayo? -Oo.
Donya Paquita, wala ba kayong planong mag-ayos? Sasamahan ko kayo.
Mag-usap tayo mamaya, Gng. Soler.
Mayroon ka bang sasabihin?
Alam mo na ang tingin ko sa iyo. Layuan mo ang aking ina.
Dahil ba ayaw mo sa akin?
O dahil ayaw mong sabihin ko ang alam ko tungkol sa iyo?
Hindi ako naniniwala sa sinasabi niya.
Mabuti at di niya pinaglaruan ang nadarama ni Carlota ukol kay Ina.
Cristina, tayo ang mga traidor, hindi ang tinraidor.
Mahal ko siya. Huwag kang magsasalita.
Parang alam ko na ang ibig sabihin ni Carmen Soler "traidor."
Inalok ni Alba si Elena na maging kasama niya.
Mukhang hindi ka mapakali habang nag-aanito.
Di ka ba naniniwala sa kabilang buhay?
Hindi nakaapekto ang aking paniniwala.
Napakasama ng ginawa ng iyong mga magulang.
Ngunit nagsisisi sila.
Ayaw mo ba ng pangalawang pagkakataon?
Hindi ko alam ang tinutukoy mo. Paumanhin.
Pasensiya na.
Wala iyon.
Buweno…
Sasamahan mo ba akong magpalit, Josefina?
Binibining Bianda?
Binibining Bianda, ayos ka lang ba?
Layuan mo ako.
-Ngayon lang kita nakitang ganyan. -Kailangan kong mapag-isa.
Dahil iyan sa sinabi ni Carmen Soler.
Wala ka talagang pinalalampas.
Oo na. Bakit hindi mo ilabas iyan?
Hindi ko naman isusulat sa aking artikulo.
Marahil sinabi niya lang ang nalaman niya upang gulatin ka.
Hindi ganoon iyon.
Kung gayon, ano?
Alam niyang pinutol ko ang aking ugnayan sa aking mga magulang.
Akala ko'y patay na sila.
Patay na sila para sa akin.
Hindi ako ang anak na inaasahan nila, at noong kinailangan ko sila,
pinalayas nila ako.
Ikinalulungkot ko.
Ayos lang iyon.
Nais mo ba talagang agawin ang kasama ko?
Hindi ba masamang magbalak laban sa iyong mga kakilala?
Hindi iyon pagbabalak. Nabanggit lamang sa usapan.
Huwag kang mag-alala. Tinanggihan niya ang alok ko.
Bagama't nag-alinlangan.
Marahil hindi ganoon kakomportable si Binibining Bianda sa inyo.
Ang inasahan ko'y tatanggihan niya kaagad.
Hinalikan ako ni Santiago.
Hindi ka ba masaya?
Mayroon na akong ibang naiibigan.
Sa kaniya ito. Sigurado ako.
Sa iyo ito.
Di ko sila bibigyan ng pangalawang pagkakataon.
Hindi mo ba maibigay sa kanila o sa sarili mo?
Hindi ko…
gustong saktan ka.
Ngunit maaaring masaktan kita.
Masuwerte ka dahil mahilig akong sumugal.
Si Cristina ba iyon?
-Ano'ng ginagawa mo rito? -Ano'ng ginagawa mo rito?
Kuwarto ko ito.
May narinig akong ingay, at akala ko'y ibang tao ka.
Hindi lang ikaw ang nabigla.
Pero kilala mo na ako at batid mong hindi ko itatanggi ang sarili ko.
Binibining Cristina, pakiusap, kung mahal mo ang iyong kaibigan…
Mahal ko kayo, Josefina. Ako ang huling taong huhusga sa inyo.
-Dinadala ko ang anak ni Eduardo. -Binibining Mencía?
-Hindi. -Binibining Mencía?
Kunin mo ito.
Binibining Mencía?
Miss Mencía?
Miss Mencía? Ayos ka lang ba?
Walang gaanong ilaw, at naitumba ko ang garapon. Patawad.
Galing sa biyenan ko iyan. Pabor pa sa akin.
Tayo na sa baba?
Kakaiba yata.
Mayroong mga kaluluwa.
-Maraming kaluluwa. -Kumalma ka. Hayan na siya.
Sumigaw ka ba, Cristina?
Huwag kayong mag-alala.
Dahil lang iyon sa kadiliman.
Kauna-unawa. Lahat tayo'y ninenerbiyos.
Mahihirapan tayong matulog ngayong gabi.
Ayos lang ako.
Subalit malalim na ang gabi. Uuwi na kami.
-Oo. -Hindi ko makakalimutan ang gabing ito.
Ako rin. Tayo na.
Tatawagan ko si Carmen Soler.
Huwag kayong magpapaniwala masyado.
Lahat tayo'y naniniwala sa anumang pumapabor sa atin.
Huwag mo akong inisin, pakiusap.
Bagay na bagay sa iyo.
Nagustuhan mo ba? Regalo ito ng iyong ina.
Sa lola ko iyan noon.
Talaga?
Hindi ko alam. Ayaw kong isipin mong pinagsasamantalahan ko siya.
Hindi.
Si Carmen Soler ang mapagsamantala.
Ika'y nagsasakripisyo para sa aking ina.
Kung ganoon ka niya kamahal upang ibigay iyan…
Magandang gabi.
Sana ay mas nakasama pa kita ngayong gabi.
Ngunit bigla ka na lamang nawala na parang bula.
Ako'y katulad ng mga misteryo ni Carmen Soler.
Ay…
Bagay sila.
-Aalis na ako. -Sa palagay n'yo?
-Napakasaya. -Nararapat sa anak n'yo ang…
Kailangang magtakda ng petsa para sa pamamanhikan.
Binibining Bianda.
Ano iyon?
Iiwanan mo ba ang aking kapatid?
Hindi.
Bakit mo isinaalang-alang ang alok ni Alba?
Hindi ko alam ang sasabihin. Hihingi ako ng tawag sa nobena.
Alam mo ang naiisip ko?
Alam mo ang lahat tungkol sa amin, ngunit ano ang alam namin sa iyo?
Kailangang tigilan ang pagkukunwari.
Kailangan kitang makausap.
Ako rin. Pasok.
Ikaw muna.
Naisip kong ikaw ang kaniyang babae.
Naipagdugtong-dugtong ko.
Ang iyong pamaypay, pag-aalinlangan kay Alba, at…
Nang hindi kita makita sa sala…
Alam ko, wala akong utang na loob.
Hindi ako karapat-dapat na maging kaibigan mo.
Hindi, senyorita.
Ako ang hindi karapat-dapat sa tiwala mo.
Naniniwala ba kayo sa senyales?
Dati akong mapagduda.
Subalit ito…
kahit si Carmen Soler, hindi ito nahulaan.
O nahulaan kaya niya?
Nagsalin ng Subtitle: Jobert Villanueva